
REPUBLIKA HRVATSKA 
Općinski prekršajni sud u Splitu
Split, Domovinskog rata 4
								      Broj: Pp-16313/2025-11

U  I M E  R E P U B L I K E  H R V A T S K E
P R E S U D A

	Općinski prekršajni sud u Splitu, po sutkinji Katici Rakigjija-Basić, uz sudjelovanje zapisničara Domagoja Kalpića, u prekršajnom postupku protiv okrivljenice Jakice Lučić, okrivljene po optužnom prijedlogu PU Splitsko-dalmatinske, I policijske postaje Split Klasa: 211-07/25-5/29897 od 10. studenoga 2025. zbog prekršaja iz čl.3.st.1. kažnjiv po čl.54.st.3. u svezi čl.54.st.1.toč.1. Zakona o suzbijanju zlouporabe droga (NN RH: 107/01, 87/02, 163/03, 141/04, 40/07, 149/09, 84/11, 80/13, 39/19), nakon glavne i javne rasprave održane i zaključene bez nazočnosti okrivljenice 2. lipnja 2026. te presude objavljene istoga dana

p r e s u d i o    j e

[bookmark: _GoBack]Okrivljenica: Jakica Lučić, rođena:  22. travnja 1999., OIB:  78337256070,  državljanka RH, s prebivalištem u Trnbusima, Trnbusi 87A, prekršajno osuđivana,

k r i v a  j e 

	I.što je 8. studenoga 2025. oko 00,25 sati u Splitu, Mostarska ulica bb neovlašteno posjedovala jednu pvc vrećicu sa sadržajem droge amfetaminskog tipa tzv. speed sveukupne mase 0,8 grama, a koja se nalazi na Popisu droga, psihotropnih tvari i biljaka iz kojih se može dobiti droga te tvari koje se mogu uporabiti za izradu droga (Narodne Novine RH 13/19 i 154/24),
 
	čime je počinila prekršaj čl.3.st.1. kažnjiv po čl.54.st.3. u svezi čl.54.st.1.toč.1.  Zakona o suzbijanju zlouporabe droga, pa joj se na temelju cit. propisa, 

i z r i č e

NOVČANA KAZNA U IZNOSU OD 800,00 eura.

II.Na temelju čl.33.st.11. PZ-a izrečenu novčanu kaznu okrivljenica je dužna uplatiti u korist Republike Hrvatske u roku od 60 dana po pravomoćnosti presude.

III.Na temelju čl.183.st.2. PZ-a okrivljenica se upozorava da ako u roku koji joj je određen za plaćanje novčane kazne uplati dvije trećine novčane kazne smatrat će se da je novčana kazna u cijelosti uplaćena (čl.152.st.3. PZ-a).

IV.Na temelju čl.139.st.3. u vezi sa čl.138.st.3. PZ-a okrivljenica je dužna uplatiti paušalni trošak postupka u iznosu od 30,00 eura (trideset eura) u korist Republike Hrvatske, u roku od 60 dana po pravomoćnosti ove presude, a pod prijetnjom prisilne naplate.

	V.Na temelju čl.64.st.1. Zakona o suzbijanju zlouporabe droga u svezi s čl. 76.a PZ-a od okrivljenice se oduzima, trajno i bez naknade, jedna pvc vrećica  sa sadržajem droge amfetaminskog tipa tzv. speed sveukupne mase 0,8 grama, privremeno oduzeta po potvrdi o privremenom oduzimanju predmeta PU SD-e I PP Split broj: 01609220, koja će se po pravomoćnosti presude uništiti. 

Obrazloženje

	1.Uvodno označenim optužnim prijedlogom okrivljena je Jakica Lučić zbog prekršaja opisanog kao u izreci.

	2.Glavna rasprava u odnosu na okrivljenicu održana je na temelju čl.167.st.3. PZ-a jer se uredno pozvana okrivljenica nije odazvala pozivu suda, niti izostanak opravdala, a uredno je pozvana putem mrežnih stranica e-Oglasne ploče suda, nakon što joj je upućeno više poziva putem Hrvatske pošte za ročište određeno pred sudom 19. veljače 2026., 14. travnja 2026. i 2. lipnja 2026., koji pozivi su se vratili neuručeni sa naznakom poštanskog dostavljača "obaviješten, nije tražio".

	3.U dokaznom postupku pregledani su potvrda o privremenom oduzimanju predmeta, službena zabilješka o preliminarnom ispitivanju materije nalik na drogu i službena zabilješka.
         
4.Na temelju rezultata ovako provedenog prekršajnog postupka, ocjenom svih izvedenih materijalnih dokaza, koje je sud ocijenio vjerodostojnim dokazima utvrđeno je da je okrivljenica počinila djelo prekršaja činjenično opisano i pravno kvalificirano kao u izreci.

	5.Pregledom službene zabilješke I policijske postaje Split od 8. studenoga 2025. razvidno je da je ista sastavljena po policijskom službeniku Mati Kukulju u kojoj je navedeno da je kritične prigode okrivljenica dragovoljno iz kutije cigareta izvadila jedan pvc paketić sa sadržajem bijele gumaste materije, za koju je preliminarnim ispitivanjem utvrđeno da se radi o drogi amfetamin speed sveukupne mase 0,8 grama. 

	6.Za ovaj prekršaj zaprijećena je novčana kazna u iznosu od 5.000,00 do 20.000,00 kuna ili kazna zatvora do 90 dana za fizičku osobu kako je to propisano kaznenom odredbom čl.54.st.3. u svezi čl.54.st.1.toč.1. Zakona o suzbijanju zlouporabe droga, a za povredu materijalne odredbe čl.3.st.1. istog Zakona.

	7.Na kraju dokaznog postupka pregledana je prekršajna evidencija za okrivljenicu te je utvrđeno da je prekršajno osuđivana i to:

	- presudom Općinskog prekršajnog suda u Splitu br. Pp-9166/2024 pravomoćnom 8. siječnja 2025. zbog prekršaja iz čl.54.st.3. Zakona o suzbijanju zlouporabe droga i
- presudom Općinskog prekršajnog suda u Splitu br. Pp-3865/2026 pravomoćnom 1. travnja 2026. zbog prekršaja iz čl.6. Zakona o prekršajima protiv javnog reda i mira.

	8.Prilikom odlučivanja o konkretnoj prekršajnoj sankciji i individualizaciji kazne imale su se na umu sve relevantne okolnosti predviđene čl.36.st.2. PZ-a, pa joj je kao otegotna okolnost cijenjena dosadašnja prekršajna osuđivanost, dok olakotne  okolnosti nisu pronađene, te joj je razmatrajući težinu djela i stupanj krivnje sud izrekao novčanu kaznu kao u izreci, smatrajući da se u konkretnom slučaju svrha prekršajnog kažnjavanja, specijalna i generalna prevencija može njome postići u izrečenom iznosu, imajući na umu težinu prekršaja i stupanj krivnje okrivljenice.

	9.U izreci je upozorena temeljem čl.183.st.3. PZ-a za slučaj plaćanja novčane kazne u roku koji joj je određen za plaćanje novčane kazne.

	10.Nadalje, za napomenuti je da se novčana kazna iznad 265,45 eura koja nije u cijelosti ili djelomično naplaćena ni prisilno u roku od dvije godine od podnesenog zahtjeva za prisilnu naplatu zamjenjuje sa radom za opće dobro osuđenoj fizičkoj osobi. Ako osuđenik ne pristane na rad za opće dobro ili ga ne izvrši svojom krivnjom u roku koji je za to određen, novčana kazna zamijenit će se kaznom zatvora (čl.34.st.2. i st.3.Prekršajnog zakona).

	11.Odluka o troškovima postupka temelji se na cit.odredbi zakona, a odnosi se na paušalni iznos troškova prilikom čijeg određivanja je sud vodio računa o trajanju i složenosti postupka.

12. Primjenom cit.odredbe istog Zakona od okrivljenice je oduzeta droga, koja će se po pravomoćnosti presude uništiti, budući postoji opasnost da bi se mogla ponovno uporabiti za počinjenje prekršaja, te je oduzimanje potrebno zbog zaštite zdravlja te se radi o predmetu čije posjedovanje je zakonom zabranjeno.    

	13.U suglasju sa svim iznijetim valjalo je odlučiti kao u izreci.

Split, 2. lipnja 2026.
   Zapisničar								Sutkinja
Domagoj Kalpić						Katica Rakigjija-Basić

	POUKA O PRAVU NA ŽALBU
	Protiv ove presude okrivljenica i tužitelj mogu podnijeti žalbu u roku od 8 dana od dana dostave prijepisa odluke Visokom prekršajnom sudu u Zagrebu, a putem ovog suda u 2 istovjetna primjerka, bez pristojbe.
	Na temelju čl.138.st.2.toč.3.c PZ-a troškovi prekršajnog postupka obuhvaćaju i paušalni iznos troška prekršajnog postupka drugostupanjskog suda kada donosi odluku kojom je pravomoćno utvrđena prekršajna odgovornost okrivljenika, ako je odlučivao o redovnom pravnom lijeku, a koji troškovi će se u slučaju žalbe odmjeriti u paušalnom iznosu u rasponu od 13,27 do 663,61 eura sukladno Rješenju o određivanju paušalnog iznosa za troškove prekršajnog postupka (Narodne novine RH 18/13).

	Dostaviti: okrivljenici, tužitelju, u spis.

